Tobies

Tobies (Haematopodidae) is 'n familie van voëls in die orde van steltloperagtiges. Die familie omvat een genus met 11 lewende spesies.Gill, F., Wright, M. & Donsker, D. (2010). IOC World Bird Names (weergawe 2.6). 

Tobies word reg oor die wêreld in kusgebiede aangetref, met uitsondering van die poolgebiede en sekere tropiese gebiede in Afrika en Suidoos-Asië.Daar is net min of meer 3000 voëls oor. Die uitsondering hierop is die bonttobie en die Haematopus finschi wat binnelands broei. Hulle vreet meestal skulpvis soos oesters en mossels wat hulle met hul skerp snawels oopmaak, of selfs teen die rotse kraak.

Die spesies wat aan die familie behoort vertoon min variasie in vorm en grootte. Hulle wissel vanaf 39 tot 50 cm in lengte en 72 tot 91 cm in vlerkspan. Die bonttobie is die ligste, en weeg gemiddeld 526 g, terwyl die Haematopus fuliginosus teen gemiddeld 819 g die swaarste weeg. Die vere van die meeste spesies is oraloor swart, en soms is dit swart bo en wit onder. Hulle is almal lawaaierige kiewiet-agtige voëls, met lang oranje of rooi snawels. Die vorm van die snawel verskil tussen spesies afhangende van hul dieet. Die wyfies het langer snawels en is swaarder as die mannetjies.

 Taksonomie 
duimnael|links|'n Kuiken
duimnael|links|'n Bonttobie in vlug.

 Genus Haematopus
Haematopus ater
Haematopus bachmani
Haematopus chathamensis
Haematopus finschi
Haematopus fuliginosus
Haematopus leucopodus
Haematopus longirostris
Haematopus meadewaldoi 
Haematopus moquini - Swarttobie
Haematopus ostralegus - Bonttobie
Haematopus palliatus
Haematopus unicolor

 Sien ook 

 Alfabetiese lys van Suid-Afrikaanse voëls
 Lys van Suid-Afrikaanse voëls (Groepeer)
 Lys van Suider-Afrikaanse voëls volgens wetenskaplike name

 Verwysings